Diari Oficial de la Generalitat Valenciana


Sumari del DOGV 9873, del 18-06-2024 (2024/5786)

RESOLUCIÓ de 23 de maig de 2024, de la Direcció General de Patrimoni, de terminació de l'expedient de declaració administrativa d'herència intestada i acceptació de l'herència de María Dolores Valiente Cebrián per la Generalitat. ABI 236/2017.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5786


Data del document
:   23-05-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 23 de maig de 2024, de la Direcció General de Patrimoni, de terminació de l'expedient de declaració administrativa d'herència intestada i acceptació de l'herència de María Dolores Valiente Cebrián per la Generalitat. ABI 236/2017. [2024/5786]  
Antecedents de fet  
La Conselleria d'Hisenda, Economia i Administració Pública ha pres coneixement, mitjançant un escrit del Ministeri d'Hisenda i Funció Pública, de la denúncia presentada per l'administració de la Comunitat de Propietaris del Carrer Juan Fabregat, número 15, de València, en el qual es comunicava la defunció, el 17 de novembre de 2013, de María Dolores Valiente Cebrián, amb DNI \*\*\*1299\*\*.   
Revisat el certificat de defunció, consta una nota al marge en la qual s'indica que el nom correcte amb eixe DNI és María de los Dolores Enriqueta, i no el que consta per error.  
Amb data 7 de juny de 2018, el director general del Sector Públic, Model Econòmic i Patrimoni va firmar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Després d'haver-se acreditat que no va atorgar testament, que no constava l'existència de persones amb millor dret a heretar, així com el seu empadronament als ajuntaments de València i Alborache, amb data 29 d'octubre de 2018 el director general del Sector Públic, Model Econòmic i Patrimoni va firmar una resolució de terminació d'investigació prèvia i incoació de l'expedient de declaració administrativa d'hereus abintestat de la causant indicada més amunt, que es va publicar en el DOGV de 16 de novembre de 2018 i es va exposar en el tauler d'edictes de l'Ajuntament de València del 12 de novembre al 13 de desembre de 2018.  
Amb data 29 de juliol de 2021, es remet una proposta d'acceptació de l'herència de la causant a l'Advocacia General de la Generalitat, en què sol·licita l'emissió d'un informe preceptiu d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 27 de desembre de 2021, es rep l'esmentat informe, la consideració jurídica tercera del qual posa de manifest que, si bé s'ha seguit la tramitació prevista en el decret indicat, ha d'advertir-se que l'article 6.1 d'este decret establix que el termini màxim per a resoldre és d'un any, i tenint en compte que l'acord d'incoació es va adoptar en data 29 d'octubre de 2018, ha transcorregut el termini fixat, i per tant, el procediment ha caducat.   
Amb data 10 de gener de 2022 la directora general del Sector Públic i Patrimoni firma una resolució de caducitat del procediment iniciat en data 29 d'octubre de 2018.  
L'11 de gener de 2022 es va iniciar un nou procediment de declaració de la Generalitat com a hereua abintestada de María Dolores Enriqueta Valiente Cebrián per no haver-se produït la prescripció, que va ser publicat en el Diari Oficial de la Generalitat Valenciana de 8 de febrer de 2022. Se'n va remetre una còpia perquè es publicara en els taulers d'anuncis dels ajuntaments de València i d'Alborache el 12 de gener de 2022; va ser publicat en el tauler d'edictes de l'Ajuntament de València del 14 de gener al 15 de febrer de 2022 i en el tauler d'anuncis de l'ajuntament d'Alborache del 22 de maig al 21 de juny de 2023, segons consta en els certificats de publicació en el tauler d'anuncis.  
  
Tenint en compte que l'acord d'incoació es va adoptar l'11 de gener de 2022, ha transcorregut el termini màxim d'un any perquè es tramitara fixat en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, este procediment va ser declarat caducat per una resolució del director general de Patrimoni de 30 d'agost de 2023.  
L'1 de setembre de 2023 es va dictar un nou acord d'incoació, publicat en el Diari Oficial de la Generalitat Valenciana el 14 de setembre de 2023, en el tauler d'anuncis de l'Ajuntament de València del 5 de setembre al 6 d'octubre de 2023, i en el tauler d'anuncis de l'Ajuntament d'Alborache del 6 de setembre al 6 d'octubre de 2023.  
  
Amb data 23 d'abril de 2024, es remet una proposta d'acceptació de l'herència de la causant a l'Advocacia General de la Generalitat, en què sol·licita l'emissió d'un informe preceptiu d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data de registre d'entrada 10 de maig de 2024, l'Advocacia General de la Generalitat emet un informe favorable.  
  
Fonaments de dret  
  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent l'acceptació de l'herència per part de la Generalitat.  
En l'exercici de les competències que m'atribuïx l'article 14 del Decret 133/2023, de 14 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Declarar la Generalitat hereua de María Dolores Enriqueta Valiente Cebrián i adjudicar-se els béns i drets de l'herència, seguint les recomanacions de l'informe de l'Advocacia General de la Generalitat.  
  
  
Segon  
Acceptar l'herència de la causant, a benefici d'inventari, integrada pels següents béns:  
- Finca de València, secció tercera número 21999, situada al carrer de Juan Fabregat, 15, planta 4, porta 7, inscrita en el Registre de la propietat número 7 de València, tom 1551, llibre 218, foli 155.  
No s'han localitzat més béns de l'herència.   
  
Tercer  
Publicar la present resolució en el Diari Oficial de la Generalitat Valenciana i en la pàgina web d'esta conselleria.   
  
Quart  
Procedir a la presa de possessió dels béns i drets de la causant, així com a la seua administració i conservació.   
  
Quint  
Notificar esta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.   
  
En el cas del bé immoble que integra el cabal relicte, procedir a alienar-lo.  
  
Sext  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestat en el qual s'integraran la totalitat dels ingressos generats i els gastos pagats o per pagar, entre els quals figurarà el premi per denúncia, si és procedent.  
Contra la present resolució, que no posa fi a la via administrativa, i de conformitat amb el que establix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la Jurisdicció contenciosa administrativa, es podrà interposar un recurs d'alçada davant de la Secretaria Autonòmica de Finançament en el termini d'un mes, a comptar de l'endemà de la recepció d'esta notificació.  
Si, després d'haver transcorregut tres mesos des de l'endemà de la interposició del recurs d'alçada, no s'ha resolt, podrà entendre's que ha sigut desestimat i interposar un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjuí que puga exercitar-se qualsevol altre recurs o acció que s'estime procedent.  
  
València, 23 de maig de 2024.- El director general de Patrimoni: Antonio Joaquín Woodward Poch.